El capítol 5 de la Llei 22/2002, de 12 de juliol, de confraries de pescadors, estableix un procediment electoral per al procés d'elecció dels òrgans de govern de les confraries de pescadors, de les seves federacions territorials i de la Federació Nacional Catalana de Confraries de Pescadors.
A aquests efectes l'article 32.5 assenyala que el procediment electoral s'ha d'establir per reglament, i en altres articles del capítol 5 s'assenyalen, així mateix, les bases a les quals s'ha d'ajustar aquest procediment electoral pel que fa al dret de sufragi actiu i passiu, el cens electoral, l'elecció i l'administració electoral.
Aquest procediment electoral que regula aquest Decret ha de servir, doncs, com a norma general per a l'elecció dels òrgans de govern de les confraries i les seves federacions, a la qual s'han d'adaptar els estatuts d'aquests organismes i els seus processos electorals individuals.
La regulació del procediment electoral és en exercici de la potestat de tutela que ha d'exercir l'Administració de la Generalitat de Catalunya sobre les confraries de pescadors com assenyala l'article 2 de la Llei 22/2002, de 12 de juliol, esmentada.
En aquest Decret es regula el tipus de representativitat que han de tenir els treballadors i els empresaris que estan representats als òrgans de govern de confraries, així com un exhaustiu detall del dret a sufragi actiu i passiu, l'organització de l'administració electoral, el sistema de reclamacions i impugnacions, el procés de votacions, i el calendari electoral, sempre des de la perspectiva de la normativa electoral general.
D'acord amb l'informe de la Comissió Jurídica Assessora;
Per això, a proposta del conseller d'Agricultura, Ramaderia i Pesca i d'acord amb el Govern,
El procés d'elecció dels òrgans de govern de les confraries de pescadors, de les seves federacions territorials i de la Federació Nacional Catalana de Confraries de Pescadors es regeix per la Llei 22/2002, de 12 de juliol, de confraries de pescadors, per aquest Decret, per les disposicions que el desenvolupin i, pel que estableixin els estatuts de les confraries i de les seves federacions i supletòriament per la normativa general electoral.
2.1 Correspon al conseller o a la consellera d'Agricultura, Ramaderia i Pesca la convocatòria del procés electoral per a la provisió dels càrrecs als òrgans de govern de les confraries de pescadors, les federacions territorials i la Federació Nacional Catalana de Confraries de Pescadors, mitjançant una ordre, publicada al Diari Oficial de la Generalitat de Catalunya, que ha de fixar el calendari de les eleccions.
La publicació de la convocatòria determina l'inici del procés electoral a tots els efectes.
2.2 Un cop publicada l'ordre de convocatòria, el Capítol de cada confraria de pescadors ha de determinar el nombre de membres que han d'integrar els òrgans de govern de la confraria i la representativitat de cada modalitat de pesca.
2.3 A les confraries de pescadors on hi hagi associats no relacionats amb la flota pesquera, com ara mariscadors o teixidors de xarxes, la seva representativitat s'ha de regular d'acord amb els estatuts.
2.4 La representativitat a què es refereix l'apartat 2 d'aquest article es determina d'acord amb el que preveu l'article 32.4 de la Llei 22/2002, de 12 de juliol, de confraries de pescadors i el que determinin els estatuts de cada confraria.
Totes les despeses que generi el procés electoral, excloses les indemnitzacions que poden acreditar els membres de la Junta Electoral (JE), seran a càrrec dels mateixos organismes dels quals s'han de renovar els òrgans de govern.
Procés electoral dels òrgans de govern de les confraries de pescadors
4.1 Tenen la condició d'electors en el procediment electoral regulat per aquest capítol les persones que compleixin els requisits següents:
a) Ser treballadors en situació d'alta, o en les situacions assimilades a l'alta d'incapacitat temporal i atur a causa de veda temporal, en una embarcació amb base en l'àmbit de la confraria, o representants d'una empresa armadora titular d'embarcacions amb base en l'àmbit de la confraria, o ser mariscadors o teixidors de xarxes en actiu en l'àmbit de la confraria.
d) No estar incapacitats o inhabilitats per resolució o sentència judicial ferma per a l'exercici del dret de sufragi actiu.
4.2 Per poder elegir els membres del Capítol i el/la patró/ona major, els electors han de ser membres de la junta general.
4.3 Els vocals representants dels armadors són escollits pels armadors i els vocals representants dels treballadors són escollits pels treballadors de cada sector.
4.4 Tenen la condició d'elegibles les persones que, a més de la condició d'electors, compleixin els requisits determinats pels estatuts de cada confraria i de conformitat amb el que estableix l'article 33.4 de la Llei 22/2002 de 12 de juliol, de confraries de pescadors.
4.5 Per ser membre del Capítol o patró o patrona major, cal ser membre de la junta general.
4.6 Als efectes de la votació i la presentació de candidatures, cada part armadora té un vot, independentment del nombre de socis.
Les persones jurídiques i comunitats de béns que siguin titulars d'embarcacions, exerciran el dret de vot a través del seu representant legal o persona física designada per l'òrgan de govern a aquest efecte.
Els copropietaris d'una embarcació exerciran el dret de vot a través d'un dels copropietaris i es farà constar aquesta delegació per escrit.
5.1 Un cop publicada l'ordre de convocatòria, el Capítol de cada confraria elaborarà l'organigrama a què fa referència l'article 2.2 d'aquest Decret i el cens electoral, ordenat per agrupació d'armadors i agrupació de treballadors, i dins de cada agrupació, pels sectors de la confraria que tenen dret a representació als òrgans de govern.
5.2 L'organigrama i el cens seran exposats al tauler d'anuncis de la confraria a partir del cinquè dia posterior al de convocatòria del procés electoral i per un termini de deu dies i el Capítol ha de trametre un duplicat del cens a la Junta Electoral Nacional.
Les candidatures són individuals a efectes de votació i escrutini i es presenten davant del comitè electoral corresponent en els terminis assenyalats al calendari electoral que s'annexa a aquest Decret.
7.1 Els candidats han de figurar inscrits al cens de l'agrupació que correspon a cada modalitat per la qual es presenten.
7.2 Els candidats han de fer constar de manera precisa i inequívoca el seu nom, els cognoms, el DNI i la seva adreça, a efectes de notificacions durant el procés electoral.
8.1 Amb la finalitat de garantir la transparència i l'objectivitat del procés electoral que regula aquest capítol, l'Administració electoral ha d'estar formada per:
a) La Junta Electoral, única per a tota Catalunya.
b) Un comitè electoral per cada confraria i per cada federació territorial.
c) Una mesa electoral per cada confraria i per cada federació territorial.
8.2 La Junta Electoral, que tindrà la seva seu a la Direcció General de Pesca i Afers Marítims del Departament d'Agricultura, Ramaderia i Pesca, està formada pels membres següents:
b) Vocals: un lletrat o lletrada de l'Assessoria Jurídica del Departament d'Agricultura, Ramaderia i Pesca; dos representants del Departament d'Agricultura, Ramaderia i Pesca, un dels quals actua com a secretari o secretària; i el secretari o la secretària de la Federació Nacional Catalana de confraries de pescadors.
8.3 El comitè electoral de cada confraria de pescadors, que tindrà la seva seu a la mateixa confraria, està format pels membres següents:
a) President o presidenta: el membre de més edat de la confraria.
b) Vocals: l'armador o l'armadora i el treballador o la treballadora amb més antiguitat en la confraria, i l'armador o l'armadora i el treballador o la treballadora amb menys antiguitat en la confraria.
8.4 La mesa electoral de cada confraria de pescadors ubicada a la seva seu, està formada pels membres següents:
a) President o presidenta: el membre que segueixi en edat al de més edat de la confraria.
b) Vocals: l'armador o l'armadora i el treballador o la treballadora que segueixin en antiguitat als de més antiguitat en la confraria, i l'armador o l'armadora i el treballador o la treballadora que segueixin en antiguitat als de menys antiguitat en la confraria.
8.5 Els integrants dels comitès i les meses electorals de les federacions territorials i de la Federació Nacional Catalana de confraries de pescadors es determinen d'acord amb els criteris que estableixen els apartats 3 i 4 d'aquest article.
8.6 La Junta Electoral i els comitès electorals es dissoldran tres mesos després de la proclamació del president de la Junta General de la Federació Nacional Catalana de confraries de pescadors.
Són funcions de la Junta Electoral, les següents:
a) Vetllar per la coordinació correcta del procés electoral.
b) Supervisar i vigilar el compliment de les funcions assignades als comitès electorals.
c) Resoldre les reclamacions i les consultes que formulen els comitès electorals.
d) Resoldre els recursos que es puguin plantejar davant els comitès electorals.
e) Resoldre sobre les qüestions del procés electoral que la Llei 22/2002, de 12 de juliol, no determina i sobre les que plantegi la seva interpretació.
Funcions dels comitès electorals
Són funcions dels comitès electorals les següents:
b) Publicar l'organigrama que preveu l'article 2.2 d'aquest Decret, amb comunicació prèvia a la Junta Electoral.
c) Decidir en primera instància les reclamacions que es puguin plantejar.
e) Rebre escrits i la documentació de presentació de candidats.
g) Tutelar el desenvolupament del procés electoral respectiu.
h) Proclamar els membres electes.
i) Vetllar en tot moment per la legalitat dels comicis.
Funcions de les meses electorals
Són funcions de les meses electorals les següents:
c) Resoldre les incidències que es puguin presentar durant les votacions.
Prèviament a la convocatòria de les eleccions, el Capítol de cada confraria ha d'elaborar un pla electoral que ha de contenir:
a) La composició de la Junta General.
b) La representativitat dels sectors.
c) La proporcionalitat de cada sector.
13.1 Els terminis establerts per a tot el procés electoral són els que figuren al calendari electoral que es publica a l'annex d'aquest Decret.
13.2 A efectes del còmput dels terminis, els dies s'entenen naturals.
Si l'acabament del termini coincideix amb dia festiu, dissabte o diumenge s'entén que el termini finalitza el dia feiner immediatament següent, amb excepció de les dates de votació i de constitució dels diferents òrgans de govern que seran sempre en dissabte.
Si d'acord amb el calendari electoral que s'adjunta a l'annex d'aquest Decret, el dia fixat no és dissabte, la votació i la constitució respectiva tindrà lloc el dissabte següent al dia que fixa el Decret.
Excepcionalment es podrà determinar, amb la comunicació prèvia del Capítol de la Confraria a la Junta Electoral, que el dia de la votació sigui l'anterior o posterior immediat al dia de votació assenyalat amb caràcter ordinari.
Documentació a complimentar durant el procés electoral
14.1 Durant el procés electoral la Junta Electoral haurà de complimentar la documentació següent:
a) Actes de cada sessió aixecades pel secretari.
b) Resolució dels recursos o les reclamacions sobre actes dels comitès electorals.
14.2 Durant el procés electoral els comitès electorals hauran de complimentar la documentació següent:
a) Comunicació a la Junta Electoral de la composició del comitè.
b) Edicte de publicació del cens provisional i del cens definitiu.
c) Edicte de publicació de l'organigrama.
d) Resolució de les reclamacions efectuades sobre el cens.
e) Acta de proclamació de candidats a la Junta General i comunicació a la Junta Electoral.
f) Acta de proclamació d'electes de la Junta General i comunicació a la Junta Electoral.
g) Acta de proclamació de candidats al Capítol i a patró major i comunicació a la Junta Electoral.
h) Acta de proclamació d'electes al Capítol i a patró major i comunicació a la Junta Electoral.
14.3 Durant el procés electoral les meses electorals hauran de complimentar la documentació següent:
a) Acta de constitució de la mesa.
b) Acta d'escrutini dels vots emesos.
c) Sobre adreçat al Comitè Electoral que haurà de contenir les actes anteriors.
14.4 Durant el procés electoral els candidats hauran de formalitzar l'escrit de presentació de la candidatura corresponent.
Votació per escollir els membres de la Junta General
15.1 Un cop establerts l'organigrama i la representativitat de cada modalitat de pesca, els armadors i els treballadors el dia de la votació han de votar separadament els seus candidats.
Amb aquesta votació resten elegits com a membres de la Junta General el president o la presidenta de l'agrupació d'armadors, el president o la presidenta de l'agrupació de treballadors i els vocals.
15.2 La votació es realitzarà a la mesa electoral ubicada en cada confraria de pescadors.
15.3 La votació es desenvoluparà d'acord amb el Pla electoral.
15.4 La mesa electoral es constituirà una hora abans del començament de la votació.
Un cop obert el termini per a la votació, els electors es dirigiran a la mesa electoral i, desprès d'identificar-se degudament, lliuraran al president de la mesa el sobre que contindrà el vot.
El president introduirà el sobre a l'urna i un vocal de la mesa anotarà al cens l'exercici del vot.
15.5 En cap cas no s'admetrà la delegació de vot.
16.1 Els electors que prevegin que en la data de la votació per elegir els membres de la junta general de la confraria respectiva no podran desplaçar-se a la mesa electoral constituïda per exercir el seu dret a vot, poden emetre el seu vot per correu, amb la sol·licitud prèvia al comitè electoral corresponent i d'acord amb els requisits següents:
a) L'elector sol·licitarà per escrit el seu dret de vot per correu al comitè electoral de la confraria de pescadors a la qual pertanyi, a partir del dia de la convocatòria de les eleccions i fins a quinze dies abans de la votació.
b) La sol·licitud es presentarà personalment, exhibint el DNI davant el secretari de la confraria que la traslladarà al comitè electoral.
c) En cas de malaltia o incapacitat que impedeixi la presentació personal de la sol·licitud, la podrà efectuar, en nom de l'elector, una persona degudament autoritzada que haurà d'acreditar la seva identitat i la representació mitjançant document autenticat per notari o cònsol.
16.2 Un cop rebuda la sol·licitud, el comitè electoral de la confraria de pescadors comprovarà la inscripció i realitzarà l'anotació pertinent en el cens, a fi que el dia de les eleccions no es realitzi el vot personalment.
16.3 El comitè electoral de la confraria de pescadors trametrà la documentació necessària a l'elector, per correu certificat, al domicili indicat a la sol·licitud o al que figuri al cens, juntament amb un sobre adreçat a la mesa electoral de la confraria de pescadors corresponent.
16.4 L'elector introduirà la papereta en el sobre de votació.
Aquest sobre s'introdueix dins del que va adreçat a la mesa electoral i es lliura a la confraria abans de finalitzar el termini que estableix l'article 16.1.a).
El secretari de la confraria custodia aquesta documentació fins al dia de la votació.
17.1 L'escrutini es durà a terme mitjançant el procediment següent:
a) Un cop finalitzat el període de votació, s'obrirà l'urna i es procedirà a extreure els sobres de la votació i, un cop oberts, se'n llegirà el contingut en veu alta, s'exhibirà la papereta als presents i s'anotarà el vot corresponent a cada candidat.
b) Una vegada finalitzada la lectura de totes les paperetes i efectuat el recompte, el secretari de la mesa estendrà acta de l'escrutini, i farà constar el nombre de vots obtingut per cada candidat, els vots nuls i els vots en blanc, així com també totes les incidències que s'hagin produït al llarg de la votació.
c) L'acta serà signada per tots els membres de la mesa.
d) L'acta d'escrutini serà introduïda en un sobre, juntament amb l'acta de constitució de la mesa.
Aquest sobre el signaran els membres de la mesa de forma que les signatures es creuin en la part del sobre on posteriorment s'hagi d'obrir, i serà tramès al comitè electoral per tal que procedeixi al recompte definitiu dels vots emesos.
e) Una vegada el comitè electoral corresponent hagi rebut la documentació esmentada a l'apartat anterior procedirà al recompte definitiu dels vots i proclamarà els candidats que hagin obtingut el major nombre de vots i lliurarà immediatament a la Junta Electoral còpia de les actes d'escrutini i proclamació.
17.2 En cas d'empat entre dos o més candidats preval el més antic a la confraria.
17.3 Als sobres que no hi hagi cap papereta, o als que hi hagi papereta sense assenyalar cap candidat, es computen com a vots en blanc.
17.4 Es consideraran vots vàlids els següents:
a) Els corresponents a sobres en els quals hi hagi dues o més paperetes on es votin els mateixos candidats.
Als efectes de còmput es comptabilitzarà com un sol vot.
b) Els corresponents a paperetes a les quals un o més dels noms de la llista apareguin marcats amb una creu, encerclats o subratllats, sempre que les addicions no impedeixin llegir cap dels noms dels candidats.
17.5 Es consideraran vots nuls els següents:
a) Els corresponents a paperetes en les quals hi hagi noms ratllats o esborrats, o bé hi constin inscripcions no pròpies del contingut de les paperetes.
b) Els corresponents a sobres en els quals s'hagin introduït dues o més paperetes on es votin diferents candidats o candidats de diferents censos.
c) Els que siguin emesos en paperetes que no corresponguin al model aprovat pel comitè electoral.
Recurs contra la proclamació d'electes
18.1 Dins els tres dies hàbils següents a l'acte de proclamació d'electes es podrà interposar recurs davant la Junta Electoral.
18.2 Estan legitimats per interposar aquest recurs els candidats proclamats i els no proclamats.
18.3 La resolució dictada per la Junta Electoral podrà ser objecte de recurs d'alçada davant el conseller d'Agricultura, Ramaderia i Pesca.
Provisió dels llocs als òrgans de govern
Els òrgans de govern renovats es constituiran vint dies després de la proclamació, excepte quan s'hagi interposat el recurs a què fa referència l'article 18.3.
En aquest cas es constituiran un cop resolt el recurs.
En cas d'impugnació del procés electoral per interposició de recurs d'alçada, i per tal d'evitar que s'impedeixi la constitució dels òrgans de govern de les federacions territorials o de la Federació Nacional Catalana, segons s'escaigui, s'entendrà que, fins a la resolució del recurs d'alçada, formen part dels esmentats òrgans els mateixos membres que s'havien de renovar mitjançant les eleccions que han tingut lloc.
El mandat dels òrgans rectors de les confraries de pescadors, de les seves federacions territorials i de la Federació Nacional Catalana queda prorrogat fins que no es publiqui l'ordre de convocatòria d'eleccions, d'acord amb el que preveu l'article 2 d'aquest Decret.
Barcelona, 23 de setembre de 2003
Calendari de les eleccions als òrgans de govern de les confraries de pescadors
Primera fase: elecció dels membres de la Junta General.
Dia D: data de publicació de l'Ordre de convocatòria al DOGC.
D+6: constitució dels comitès electorals i la JE.
D+8: exposició del cens i de l'organigrama, durant deu dies, a les seus de les confraries respectives, i a les delegacions territorials i els Serveis Centrals del Departament d'Agricultura, Ramaderia i Pesca.
Durant aquest període es podran formular reclamacions.
D+8+10: finalització del període per formular reclamacions davant el comitè electoral sobre inclusió o exclusió al cens electoral.
D+8+10+2: el comitè electoral resol les reclamacions sobre el cens.
D+8+10+2+2: publicació del cens definitiu al tauler d'anuncis de la confraria, a les delegacions territorials i als Serveis Centrals del Departament d'Agricultura, Ramaderia i Pesca.
D+23: presentació de candidatures a la Junta General durant un termini de set dies, davant el comitè electoral.
D+23+7: finalització del termini de presentació de candidatures.
D+23+7+1: termini perquè els comitès electorals proclamin i publiquin els candidats proclamats a les seus de les confraries.
D+23+7+1+2: termini per presentar recurs davant la JE contra la proclamació de candidats.
D+23+7+1+2+2: termini perquè la JE resolgui els recursos contra la proclamació de candidats.
Aquesta resolució no és susceptible d'ulterior recurs.
D+49: inici de la campanya electoral.
D+49+10: finalització de la campanya electoral.
D+61+1: termini perquè el comitè electoral faci l'escrutini general.
D+61+1+2: termini perquè els candidats puguin presentar reclamacions per irregularitats en l'escrutini general davant la JE.
D+61+1+2+2: termini perquè la JE resolgui les reclamacions efectuades a l'escrutini general.
D+61+5+1+3: termini per presentar recurs contra l'acte de proclamació d'electes davant la JE.
D+61+5+1+3+3: resolució de la JE sobre proclamació d'electes, susceptible de recurs d'alçada davant el conseller d'Agricultura, Ramaderia i Pesca.
D+61+5+1+20: constitució de les juntes generals de les confraries de pescadors (necessàriament haurà de ser en dissabte).
D+61+temps resolució recurs d'alçada: en cas d'interposició de l'esmentat recurs.
Segona fase: elecció dels membres del Capítol i del patró major i el president o la presidenta de l'Agrupació d'Armadors i el president o la presidenta de l'Agrupació de Mariners.
D+73: presentació de candidatures a vocals del Capítol, a patró major i a president de les agrupacions durant un termini de tres dies.
D+73+3: finalització del termini de presentació de candidatures a vocals del Capítol, a patró major i a president de les agrupacions.
D+73+3+1: termini perquè el comitè electoral proclami i publiqui els candidats, al tauler d'anuncis de la confraria, i a les delegacions territorials i als Serveis Centrals del Departament d'Agricultura, Ramaderia i Pesca.
D+73+3+1+2: formulació de recursos contra la proclamació de candidats davant la JE.
D+73+3+1+2+2: resolució de la JE dels recursos contra la proclamació de candidats.
D+83: dia de la votació (necessàriament haurà de ser en dissabte).
D+83+1+3: recurs davant la JE contra la proclamació d'electes.
D+83+1+3+3: resolució de la JE del recurs contra la proclamació d'electes, susceptible de recurs d'alçada davant el conseller d'Agricultura, Ramaderia i Pesca.
Constitució del Capítol i designació dels vocals de les federacions territorials.
Calendari de les eleccions a juntes generals de les federacions territorials de confraries de pescadors.
D+90 (o temps de resolució del recurs d'alçada) +1: comunicació als òrgans de govern de les federacions provincials, els vocals que designen les juntes generals de les confraries com a membres de la Junta General de la federació territorial corresponent.
D+90 (o temps de resolució del recurs d'alçada) +1+1: constitució del comitè electoral en cada federació territorial que estarà integrat pel president i el secretari de la Federació en funcions.
D+90 (o temps de resolució del recurs d'alçada) +1+1+1: el president del comitè electoral i de la Federació Territorial en funcions convoca el Ple de la Federació per procedir a la votació del president i dels vicepresidents d'entre els membres del Ple.
D+90 (o temps de resolució del recurs d'alçada) +1+1+1+2: presentació de candidats davant el Comitè Electoral.
D+90 (o temps de resolució del recurs d'alçada) +1+1+1+2+2: termini perquè el Comitè Electoral publiqui els candidats.
D+90 (o temps de resolució del recurs d'alçada) +8: reunió del Ple de la Federació que en un acte únic realitzarà la votació, l'escrutini i la proclamació dels electes (necessàriament haurà de ser en dissabte).
D+90 (o temps de resolució del recurs d'alçada) +8+2: finalitza el termini per presentar recurs contra la proclamació d'electes davant la JE.
D+90 (o temps de resolució del recurs d'alçada) +8+2+3: finalitza el termini de la JE per resoldre el recurs contra la proclamació d'electes.
Resolució que es pot recórrer davant el conseller d'Agricultura, Ramaderia i Pesca mitjançant recurs d'alçada.
D+90 (o temps de resolució del recurs d'alçada) +8+2+3+1: constitució dels òrgans de govern de les federacions territorials.
Calendari de les eleccions a president de la Junta General de la Federació Nacional Catalana de confraries de pescadors.
D+104 (o temps de resolució del recurs d'alçada) +2: constitució del nou Ple de la Junta General de la Federació Nacional Catalana i convocatòria de la sessió per a l'elecció del president o la presidenta de la Federació.
Es nomenen dues persones d'entre els membres del nou ple per formar el comitè electoral (necessàriament haurà de ser en dissabte).
D+104 (o temps de resolució del recurs d'alçada) +2+3: finalitza el termini de presentació de candidats.
D+104 (o temps de resolució del recurs d'alçada) +2+3+2: celebració de la sessió de votació: acte únic de votació, escrutini i proclamació del president o la presidenta (necessàriament haurà de ser en dissabte).
D+104 (o temps de resolució del recurs d'alçada) +2+3+2+2: finalitza el termini per interposar recurs contra la proclamació davant la JE.
D+104 (o temps de resolució del recurs d'alçada) +2+3+2+2+3: finalitza el termini de resolució per la JE dels recursos contra la proclamació.
Susceptible de recurs d'alçada davant el conseller d'Agricultura, Ramaderia i Pesca.